גיבורים במצולות

עלילה

עלילת הסרט מבוססת על אסון טביעת הצוללת קורסק K-141, שבו מתו 118 מלחים רוסים.
קורסק טבעה במהלך תרגיל ימי של הצי הרוסי בים ברנץ, לאחר פיצוצים בתוך הצוללת.  עשרים ושלושה מלחים שרדו את ההתרסקות וחיכו נואשות לעזרה כשהחמצן שלהם הולך ואוזל עם כל זמן שחולף. ממשלת רוסיה סירבה לעזרה מממשלות זרות במשך חמישה ימים לפני שהסכימה לבצע לסיוע מממשלות בריטניה ונורווגיה, אך זה כבר היה מאוחר מדי.

הפקה

ב-17 באוגוסט 2015, הוכרז כי EuropaCorp מפתחת סרט המבוסס על אסון הצוללת משנת 2000 K-141 קורסק, וכי מרטין זאנווילט נשכר לביים את הסרט על פי תסריט מאת רוברט רודט, המבוסס על ספרו של רוברט מור משנת 2002 זמן למות. הסרט היה סרטו הראשון באנגלית של זנדבליט.  ב-21 בינואר 2016, דווח כי מרטין כבר לא יצורף וכי חברת EuropaCorp שכרה את תומאס וינטרברג. 
ב-2 במרץ 2016, מתיאס שונרארטס לוהק לתפקיד בסרט כשזהו הסרט השני שלו ששיתף פעולה עם וינטרברג אחרי הרחק מההמון הסואן (2015). קולין פירת הצטרף לצוות השחקנים ב-26 במאי 2016. לאה סדו הצטרפה ב-7 בפברואר 2017, בתפקיד טניה, אשתו של מיכאיל קלקוב, קצין הצי הרוסי, ששיחק את מתיאס שונארטס. רייצ'ל מקאדמס נשקלה בעבר לתפקיד טניה אך לבסוף לא לוהקה לתפקיד. דווח גם כי פירת יגלם את דייוויד ראסל, מפקד בחיל הים הבריטי, אשר ניסה בכל מחיר לסייע ולהציל את החיילים הרוסיים חרף סירוב הממשל הרוסי. 
ב-15 במרץ 2017, נמסר כי דמותו של ולדימיר פוטין נחתכה מהסרט לפני ששחקן לוהק לתפקיד.  על פי The Hollywood Reporter, נשיא EuropaCorp, לוק בסון, רצה להעביר את מרכז הכובד הסיפור למבצע החילוץ ולא הפוליטיקה שמאחורי האסון. אחת התאוריות שצוינו על ידי The Hollywood Reporter הייתה כי אף אחד בחברת EuropaCorp לא רצה לספוג פריצות סייבר, כפי שקרה לסרט ראיון סוף, בשל הכעס על דמותו של קים ג'ונג-און (ראו מתקפת ההאקרים על סוני בשנת 2014). פוטין כבר היה שמונה חודשים בתפקיד נשיא רוסיה כאשר הטרגדיה התרחשה בשנת 2000. הוא היה אמור להופיע כדמות משנה בסרט לפחות בחמש סצנות והיה אמור להיות מתואר באהדה בתסריט המקורי של הסרט, באופן שתכנן להדגיש מדוע לקח את הטרגדיה באופן אישי (אביו של פוטין היה צוללן לפני המלחמה). 
ב-8 במאי 2017, פיטר סימוניצ'ק, מקס פון סידוב ומיכאל ניקוויסט לוהקו לתפקידים בסרט. עם זאת ניקוויסט מת ב -27 ביוני. 
מומחים לנושא כמו העיתונאי רוברט מור, מחבר הרומן שעליו מתבסס הסרט, יחד עם דייוויד ראסל, (קומודור הצי המלכותי הבריטי שניסה להציל את האנשים מקורסק) ומומחה הצוללות רמזי מרטין ושימשו כיועצים לסרט. 
הפרויקט הופק על ידי חברת EuropaCorp הצרפתית עם Belga Productions הבלגית וחברת VIA EST מלוקסמבורג.

צילומים

צילומי הסרט היו אמורים להתחיל בספטמבר 2016, אבל זה נדחה בשל סירובו של משרד ההגנה של רוסיה למתן היתר לצילומים. על פי הוליוודי ריפורטר, משרד ההגנה הרוסי הבטיח במקור שיתוף פעולה עם הצוות ורצה לספק מומחיות ריאליסטית לסרט.  אבל מאוחר יותר חשש ממתן גישה למיקומים ומידע מסווג. ב-7 בפברואר 2017, אתר ScreenDaily.com דיווח כי הצילומים היו אמורים להתחיל בחודש אפריל. 
לבסוף, הצילומים החלו בבסיס הצי הצרפתי בטולון ב-26 באפריל 2017. כמה סצינות צולמו עם קולין פירת בנמל המסחרי של ברסט, צרפת בין ה-2 במאי ל-6 במאי 2017, כולל סצנות על סיפון ספינת ההצלה "אטלנטיק טוניר". ב-8 במאי 2017 דווח כי מלבד צרפת יבוצעו צילומים גם במקומות שונים ברחבי אירופה, כולל בלגיה ונורווגיה. ב-12 ביולי 2017 הצילומים נערכו בבריסל.

שחרור

EuropaCorp מחזיקה בזכויות בינלאומיות על הסרט, אשר שוחרר באמצעות EuropaCorp RED (חטיבת הפצת הסרטים של EuropaCorp). STX Films חתומים על חוזה הפצת הסרט בארצות הברית. הסרט הוצג לראשונה בפסטיבל הסרטים הבינלאומי של טורונטו 2018.

ביקורת

בסקירה באתר עגבניות רקובות, הסרט החזיק בדירוג של 67% על בסיס 15 ביקורות, עם ממוצע דירוג של 5.8 / 10. ב-Metacritic הסרט קיבל ציון ממוצע משוקלל של 53 מתוך 100, בהתבסס על 6 מבקרים, המציין "ביקורות מעורבות או ממוצעות".